stanford-oval/wikipedia huggingface dataset:
มาร์เชียลแชมเปียน
เวอร์ชันบ้าน

มาร์เชียลแชมเปียนได้รับการย้ายไปเฉพาะพีซี เอนจิน ในรูปแบบซูเปอร์ ซีดี-รอม² โดยเวอร์ชันพีซี เอนจิน วางจำหน่ายในประเทศญี่ปุ่นเท่านั้น ซึ่งต่างจากเวอร์ชันอาร์เคดที่วางจำหน่ายทั่วโลก และเวอร์ชันนี้ได้รับการเผยแพร่อีกครั้งในภายหลังสำหรับเวอร์ชวลคอนโซลของวีที่ประเทศญี่ปุ่นในเดือนพฤษภาคม ค.ศ. 2008
สไปรต์และฉากหลังถูกย่อให้เล็กลง ในขณะที่ฉากหลังกลายเป็นภาพนิ่งแทนที่จะเป็นภาพเคลื่อนไหว รวมถึงวัตถุฉากหน้าและผู้คนในแต่ละด่านก็ถูกลบออก ทั้งนี้ บทนำและบทส่งท้ายมีความแตกต่างกันเมื่อเทียบกับเวอร์ชันอาร์เคด โดยบทนำอาร์เคดดั้งเดิมแสดงให้เห็นจินและโกลดอร์ต่อสู้กันโดยมีดนตรีบรรเลงอยู่เบื้องหลังรวมอยู่ แต่ในเวอร์ชันพีซี เอนจิน บทนำอีกส่วนจะเริ่มต้นด้วยโลโก้ของเกมและเพลงร้อง จากนั้นแสดงให้เห็นจินซึ่งมีผ้าพันผมและมองไปข้างหน้าโดยมีนกที่บินผ่าน ในขณะที่ราเชลและโกลดอร์ต่อสู้กันเอง ซึ่งในตอนท้าย โกลดอร์ได้ปล่อยพลังโกลเวฟไปสู่ความมืดมิดโดยพลาดราเชลที่เป้าหมายของเขา ในขณะที่ซาลาแมนเดอร์ผู้เป็นบอสตัวสุดท้าย ก็ค่อย ๆ ปรากฏขึ้นหลังจากนั้น
การตอบรับ

ในประเทศญี่ปุ่น เกมแมชชีนในฉบับวันที่ 15 กรกฎาคม ค.ศ. 1993 ระบุว่ามาร์เชียลแชมเปียนเป็นเกมอาร์เคดที่ได้รับความนิยมสูงสุดเป็นอันดับสองในขณะนั้น ส่วนนิตยสารเพลย์มิเตอร์ได้ระบุให้มาร์เชียลแชมเปียนเป็นเกมอาร์เคดที่ได้รับความนิยมสูงสุดด้วยอันดับสามสิบสองในขณะนั้น
ขณะที่เวอร์ชันพีซี เอนจิน ซูเปอร์ ซีดี-รอม² ได้พบกับการวิจารณ์ที่สำคัญแบบผสม ส่วนการต้อนรับแบบสาธารณะก็หลากหลายเช่นกัน โดยผู้อ่านนิตยสารพีซี เอนจิน แฟน ได้โหวตให้การเปิดตัวของพีซี เอนจิน ได้ 19.8 คะแนนจาก 30 คะแนนในแบบสำรวจความคิดเห็น และหนังสือภาษาญี่ปุ่นพีซี เอนจิน คัมพลีต ไกด์ 1987–1999 ได้ออกบทวิเคราะห์ในเชิงบวกโดยระบุว่า "เกมนี้เป็นปกติ แต่เล่นได้อย่างตื่นตาตื่นใจ" อย่างไรก็ตาม พวกเขาชี้ให้เห็นว่าขนาดสไปรต์มีขนาดเล็กกว่าเกมอาร์เคดดั้งเดิม และฉากหลังกับเอฟเฟกต์นั้นเรียบง่าย แต่สังเกตเห็นการเพิ่มองค์ประกอบใหม่ เช่น เทคนิคที่ซ่อนอยู่
แหล่งข้อมูลอื่น

Martial Champion at MobyGames
มาร์เชียลแชมเปียน ที่ Killer List of Videogames
Martial Champion at arcade-history
Martial Champion (Virtual Console version) at Konami's website (ในภาษาญี่ปุ่น)
Martial Champion at The PC Engine Software Bible
ภาพหน้าจอของเวอร์ชันอาร์เคด
กระแสน้ำญี่ปุ่น

กระแสน้ำญี่ปุ่น หมุนตามเข็มนาฬิกา บริเวณมหาสมุทรแปซิฟิกตอนเหนือ
กระแสน้ำญี่ปุ่น หรือ กระแสน้ำคูโรชิโอะ (ญี่ปุ่น: 黒潮 "กระแสน้ำสีดำ"; อังกฤษ: Kuroshio Current) เป็นกระแสน้ำที่เป็นส่วนหนึ่งของกระแสน้ำศูนย์สูตรในมหาสมุทรแปซิฟิก สามารถเห็นได้ชัดเพราะน้ำทะเลมีสีน้ำเงินเข้ม ไหลตามชายฝั่งทะเลด้านตะวันออกของไต้หวัน และตามแนวชายฝั่งตะวันออกของเกาะฮนชูในประเทศญี่ปุ่น ไปรวมกับกระแสน้ำมหาสมุทรแปซิฟิกตอนเหนือ ทางใต้ของหมู่เกาะอะลูเชียน
| ด ค กสมุทรศาสตร์กายภาพ |
| --- | --- |
มหาสมุทรของโลก:  มหาสมุทรแปซิฟิก  มหาสมุทรแอตแลนติก  มหาสมุทรอินเดีย  มหาสมุทรอาร์กติก  มหาสมุทรใต้ 
ประเภท:  ทะเลปิด  ทะเลสาบปิด  ทะเลเปิด  ทะเลสาบเปิด  ทะเลชายขอบทวีป‎  ทะเลสาบ‎  ทะเลสาบน้ำเค็ม‎  ทะเลสาบน้ำจืด‎  เจ็ดสมุทร 
ระดับชั้นน้ำทะเล:  ท้องทะเล  เขตมีแสง ท้องทะเลตื้น  ทะเลลึก  เขตไร้แสง ท้องทะเลลึกปานกลาง  ท้องทะเลลึก  เขตความลึกก้นสมุทร 
คลื่น:  คลื่นใต้น้ำ  คลื่นสึนามิ 
กฎหมายทะเล:  เส้นฐาน  น่านน้ำภายใน  น่านน้ำอาณาเขต  เขตต่อเนื่อง  เขตเศรษฐกิจจำเพาะ  น่านน้ำนานาชาติ‎  การขนส่งทางน้ำนานาชาติ‎  การประมง‎  สนธิสัญญาควบคุมอาวุธบนพื้นสมุทร 
ลักษณะภูมิประเทศ:  ไหล่ทวีป  ลาดทวีป  ลาดตีนทวีป  ก้นสมุทร  เนินตะกอนรูปพัดก้นสมุทร  หุบผาชันใต้ทะเล  เขายอดราบใต้สมุทร  แอ่งสมุทร  ที่ราบก้นสมุทร  ภูเขาใต้ทะเล  ภูเขาไฟใต้ทะเล  ร่องลึกก้นสมุทร  เทือกเขากลางสมุทร  พืดหินปะการัง  อะทอลล์  ลากูน  ทะเล  อ่าว 
การแปรสัณฐานแผ่นธรณีภาค:  ธรณีวิทยาทางทะเล  การขยายตัวของพื้นมหาสมุทร  ปล่องแบบน้ำร้อน 
ปรากฏการณ์:  น้ำขึ้นลง  เอลนีโญ  ลานีญา  การกัดเซาะชายฝั่ง  กระแสน้ำย้อนกลับ 
กระแสน้ำมหาสมุทร:  กระแสน้ำกินี  กระแสน้ำญี่ปุ่น  กระแสน้ำมหาสมุทร  กระแสน้ำแลบราดอร์  กระแสน้ำศูนย์สูตรเหนือ  กระแสน้ำเบงเกวลา 
ธรณีสัณฐาน:  เนินทราย  เนินทรายรูปพระจันทร์เสี้ยว  เกาะ  เกาะเล็ก  เกาะหินโด่ง  คอคอด  ฟยอร์ด  เฟิร์ธออฟฟอร์ธ  สะพานแผ่นดิน  สันดอนจะงอย  สันดอนเชื่อมเกาะ  หาด  ดอนทรายใต้น้ำ  กลุ่มเกาะ‎  คาบสมุทร‎  ช่องแคบ‎  ชะวากทะเล‎  ชายฝั่ง‎  ชายหาด‎  ดินดอนสามเหลี่ยมปากแม่น้ำ‎  ถ้ำ‎  หน้าผา‎  แหลม‎
Casiopea

สำหรับความหมายอื่น ดูที่ แคสซิโอเปีย (แก้ความกำกวม)
นักดนตรี
คาสิโอเปีย (อังกฤษ: Casiopea; ญี่ปุ่น: カシオペア, Kashiopea) เป็นวงดนตรีแจ๊สฟิวชันญี่ปุ่น ก่อตั้งขึ้นในปี ค.ศ. 1976 โดยนักเล่นกีตาร์ อิสเซอิ โนโร, เทตสุโอะ ซะกุระอิ (เบส), และฮิเดะฮิโกะ โคะอิเคะ (คีย์บอร์ด) ต่อมาในปี 1977 มิโนะรุ มุคะอิยะ (คีย์บอร์ด) และทะคะชิ ซะกะกิ (กลอง) มาร่วมวง แทนที่ฮิเดะฮิโกะ ที่ลาออกไป ต่อมาในปี 1980 ทะคะชิถูกแทนที่โดยอากิระ จิมโบ
คาสิโอเปียออกผลงานชิ้นแรกชื่ออัลบั้ม Casiopea ในปี 1979 โดยมีพี่น้องแรนดี เบร็กเคอร์ และ ไมเคิล เบร็กเคอร์ เป็นนักดนตรีรับเชิญ ในยุคแรกตั้งวง ดนตรีเป็นแนวฟังก์ผสมผสานกับดิสโกและแจ๊ส-ร็อก ต่อมาจะเป็นแนวฟิวชั่นแจ๊สและคอมเทมโพรารีแจ๊สมากขึ้น  คาสิโอเปียมีผลงานกว่า 30 อัลบั้มทั้งในญี่ปุ่นและสหรัฐอเมริกา
แหล่งข้อมูลอื่น

เว็บทางการ
(อังกฤษ) Casiopea Unofficial Discussion Group เก็บถาวร 2009-09-18 ที่ เวย์แบ็กแมชชีน
พลวัฒน์ มนูประเสริฐ

| พลวัฒน์ มนูประเสริฐ |
| --- | --- |
เกิด: 2 สิงหาคม พ.ศ. 2506 (61 ปี) พลวัฒน์ มนูประเสริฐ กรุงเทพมหานคร ประเทศไทย 
อาชีพ: นักแสดง นายแบบ
ปีที่แสดง: 2526 - ปัจจุบัน
ผลงานเด่น: หมอเทวัญ - แม่อายสะอื้น   วิเชียร - เลือดข้นคนจาง
พลวัฒน์ มนูประเสริฐ (ต้อม) เกิดเมื่อวันที่ 2 สิงหาคม พ.ศ. 2506  นักแสดงและนายแบบชาวไทย
ประวัติ

บิดาชื่อ นาวาโทวิรัช มารดาชื่อ พเยาว์ มนูประเสริฐ  มีพี่ชาย 1 และพี่สาว 2 คน โดยเขาเป็นน้องคนสุดท้อง สำเร็จการศึกษาระดับ มัธยมศึกษาที่ อำนวยศิลป์ ระดับปริญญาตรีจากคณะนิเทศศาสตร์จาก มหาวิทยาลัยกรุงเทพ เริ่มเข้าสู่วงการบันเทิงโดยได้รับการติดต่อจากบริษัท ซีดี โมเดลลิ่ง ให้มาถ่ายทำโฆษณาเป๊ปซี่เป็นครั้งแรก ต่อด้วยงานโฆษณาทางทีวีกับนิตยสาร และถ่ายแบบในนิตยสารวัยรุ่นต่างๆ มากมายตั้งแต่ปี พ.ศ. 2526 จากการชักนำของจากสรศักดิ์ จุลมณี บรรณาธิการนิตยสาร "เธอกับฉัน" และ นิตยสาร "เรา" จนได้รับรางวัลนายแบบยอดนิยมประจำปี พ.ศ. 2527 จนได้เข้าสู่วงการภาพยนตร์จากการชักนำของผู้กำกับอภิชาติ โพธิไพโรจน์ (หน่อย) โดยมีผลงานเรื่องแรกในปี พ.ศ. 2528 คือ เพียงบอกรักฉันสักนิด คู่กับ เชอรี่ ธรรมิกสกุล นางเอกหน้าใหม่ ต่อด้วยภาพยนตร์วัยรุ่นตามมาอีกหลายเรื่อง เช่น กว่าจะถึงวันนั้น (2528), สองโหลยี่สิบห้า (2529), รักฉบับทะเล้น (2531) ฯลฯ โดยมักจะได้แสดงคู่กับ เชอรี่ ธรรมิกสกุล, อนุสรา จันทรังษี และ เพ็ญ พิสุทธิ์ นางเอกวัยรุ่นยอดนิยมในสมัยนั้น
ต่อมาจึงได้เข้าสู่วงการโทรทัศน์โดยมีผลงานทางละครตามมาหลายเรื่องจนถึงปัจจุบัน อาทิเช่น มิติมืด (ช่อง 7), เมืองดาหลา (ช่อง 7), สุดสายป่าน (ช่อง 5) , สาปพระเพ็ง (ช่อง 3) ฯลฯ และยังมีผลงานทางละครเวทีเรื่อง เลือดขัตติยา เดอะ มิวสิคัล ของบริษัท เอ็กแซ็กท์ กำกับการแสดงโดย ถกลเกียรติ วีรวรรณ (บอย)
ผลงานภาพยนตร์

2528 เพียงบอกรักฉันสักนิด คู่กับ เชอรี่ และสมาชิกวงไมโคร
2528 กว่าจะถึงวันนั้น คู่กับ อนุสรา, เปียทิพย์, พอเจตน์, ราม
2529 สองโหลยี่สิบห้า รับบทเป็น ปัทมศักดิ์ คู่กับ อนุสรา, เชอรี่, อธิป, เสกสรร
2530 สบายบรื๋อ คู่กับ เพ็ญ, สุรศักดิ์, ณัฐนี
2531 รักฉบับทะเล้น คู่กับ เพ็ญ, อรุณ, สุทธิพงศ์, ล้อต๊อก
2531 ยิ้มให้กันดีกว่า รับบท นายเอก คู่กับ เพ็ญ, อนันต์, สุรศักดิ์, สุริวิภา, ท้วม, บู๊, มารศรี, โกร่ง
2531 ผมรักคุณนะ คู่กับ เพ็ญ, ปัญญา, ส.อาสนจินดา, ล้อต๊อก, ท้วม, มาลี, เหี่ยวฟ้า, ยอด
2531 บ้านนี้มีห้องว่าง ร่วมกับ พุฒิพงษ์, สุกัญญา
2531 ณ ที่นี้ มีรัก คู่กับ ปิยะธิดา ประไพทอง
ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2530 | มิติมืด |  | ช่อง 7 |
| 2536 | ไฟในดวงตา | ธัญ | ช่อง 3 |
| 2536 | ด้วยสองมือแม่นี้ที่สร้างโลก | ศุภวิทย์ | ช่อง 3 |
| 2538 | ปลาหนีน้ำ | เทพพิทักษ์ | ช่อง 3 |
| 2538 | ฝนปลายฟ้า | สมชาย | ช่อง 3 |
| 2544 | เก็บแผ่นดิน | ละยี | ช่อง 7 |
| 2546 | เมืองดาหลา | สามกาน | ช่อง 7 |
| 2547 | แม่อายสะอื้น | หมอเทวัญ | ช่อง 7 |
| 2547 | เขยมะริกัน | บริพัฒน์ | ช่อง 3 |
| 2549 | ลมหวน | วิเชียร | ช่อง 3 |
| 2550 | แสงสูรย์ | เสด็จในกรม | ช่อง 5 |
| 2555 | นางสิงห์สะบัดช่อ | ครูเพิ่ม | ช่อง 5 |
| 2556 | สุดสายป่าน | วิเศษ | ช่อง 5 |
| 2556 | สาปพระเพ็ง | อภิวัฒน์ | ช่อง 3 |
| 2557 | น่ารัก | ท่านประธานมนตรีธูล | ช่อง 5 |
| 2558 | เล่ห์รตี | พัทธพล | ช่องวัน |
| 2558 | ร้อยเล่ห์เสน่ห์ร้าย | เทียนชัย | ช่องวัน |
| 2558 | จัดรัก…วิวาห์ลวง | นิพัฒน์ (รับเชิญ) | ช่องวัน |
| 2558 | ทอฝันกับมาวิน | ทะนง บุญญภัทร | ช่องวัน |
| 2558 | Devil Lover เผลอใจ..ให้นายปีศาจ | ชายลึกลับ | จีเอ็มเอ็ม 25 |
| 2559 | Club Friday To Be Continued ตอน เพื่อนรัก เพื่อนร้าย | พี่เอ | จีเอ็มเอ็ม 25 |
| 2559 | O-Negative รัก-ออกแบบไม่ได้ | พ่อของปืน | จีเอ็มเอ็ม 25 |
| 2559 | เราเกิดในรัชกาลที่ ๙ เดอะซีรีส์ ตอน บ้านของพ่อ | พ่อของต้นกับเต้ | ช่องวัน 31 |
| 2560 | แต่ปางก่อน | หม่อมเจ้าสิทธิชัย (ท่านชายกั้ง) | ช่องวัน 31 |
| 2560 | club friday the series 8 รักแท้...มีหรือไม่มีจริง ตอนรักแท้หรือแค่...ไม่พอ | ภพ | จีเอ็มเอ็ม 25 |
| 2560 | Home Stay หนีรัก ไปพักใจ | พล | จีเอ็มเอ็ม 25 |
| 2560 | Project S The Series ตอน SOS Skate ซึม ซ่าส์ | ทศพล ปิยวิเศษกุล (พ่อของบู) | จีเอ็มเอ็ม 25 |
| 2561 | ไข่มุกมังกรไฟ | อลัน มงคลรุ่งเรืองทรัพย์ | ช่อง 3 |
| 2561 | ใต้ปีกปักษา | อยุทธ์ นพประสิทธิ์ (ยุทธ์) | ช่อง 3 |
| 2561 | กาหลมหรทึก | นายแพทย์เตช สุมนกุล | ช่องวัน 31 |
| 2561 | เลือดข้นคนจาง | วิเชียร สุริยไพโรจน์ | ช่องวัน 31 |
| 2561 | หน้ากากแก้ว | ชาติชาย เกริกไพบูลย์ | ช่องวัน 31 |
| 2562 | รักไม่ลืม | ศักดิ์ | ช่องวัน 31 |
| 2562 | หัวใจศิลา | โกมุท ธนาศรีกุล | ช่องวัน 31 |
| 2562 | หนี้เสน่หา | ชลทิตย์ กิตติพาณิชย์กุล | ช่องวัน 31 |
| 2562 |  ด้ายแดง | ลุงกฤต (ลุงของภาม) | ไลน์ทีวี |
| 2563 | ทะเลแปร | ประพจน์ | อมรินทร์ทีวี |
| 2563 | เกียร์สีขาวกับกาวน์สีฝุ่น | พ่อของไป๋ | จีเอ็มเอ็ม 25 |
| 2563 | ขอเกิดใหม่ใกล้ๆเธอ | หน่วยเหนือ | ช่องวัน 31 |
| 2564 | แก้วลืมคอน | เจ้าวรมัน ณ เวียงฟ้า | ช่องวัน 31 |
| 2565 | กรงน้ำผึ้ง | ชัยยศ นวอิศรา | ช่อง 7HD |
| 2565 | Devil Lover แอ๊บร้ายให้นายไม่รัก | ชนินทร์ ไชยวัฒน์ | จีเอ็มเอ็ม 25 |
| 2565 | สิเน่หาส่าหรี | มหาราชาชัยนเรนทร์ | ช่องวัน 31 |
| 2565 | รักสุดท้ายยัยจอมเหวี่ยง | นพ.เธียร ไวทยตระกูล (รับเชิญ) | ช่องวัน 31 |
| 2565 | The Ocean Eyes | นิพนธ์ | Mono 29 |
| 2566 | Letter From The Sun ครั้งนั้น...ไม่เคยลืม | วีระ | ไทยพีบีเอส |
| 2566 | Absolute Zero Series องศาสูญ |  | iQIYI |
| 2566 | สืบลับหมอระบาด | นายแพทย์ เศก วรพุฒิไชย (รับเชิญ) | ช่อง 3 เอชดี |
| 2566 | สองเดือดเลือดเดียวกัน | ลุงวิทย์ | จีเอ็มเอ็ม 25 |
| 2566 | บทกวีของปีแสง Be My Favorite | พงษธร | จีเอ็มเอ็ม 25 |
| 2566 | พนมนาคา | แทนไท (อาแทน) (รับเชิญ) | ช่องวัน 31 |
| 2567 | วิมานสีทอง | พงศ์ ภมรชัย | ช่องวัน 31 |
| 2567 | บางกอกคณิกา | คุณพระนเรน | ช่องวัน 31 |
| 2567 | เกมรักปาฏิหาริย์ | นายแพทย์ ปราโมช เจนกิจพงศ์ | ช่องวัน 31 |
ละครโทรทัศน์ > ละครซิตคอม

2546-2551 บางรักซอย 9 รับบท อภินันท์ อังกิตตานนท์ (พี่เต้ย) และ ต้น (ช่อง 9 โมเดิร์นไนน์ทีวี)
2557 เป็นต่อ รับบท จิ๊บ (โหน่ง) (ช่องวัน)
2558 ผู้กองเจ้าเสน่ห์ รับบท ผู้กำกับพล (ช่อง 3)
2562 สุภาพบุรุษสุดซอย รับบท เมฆ (พ่อของเอิร์ธ วิน ซัน เฌอ) (ช่องวัน)
ละครโทรทัศน์ > ละครเวที

2556 ละครเวทีของ บริษัท เอ็กแซ็กท์ เรื่อง เลือดขัตติยา เดอะ มิวสิคัล กำกับการแสดงโดย ถกลเกียรติ วีรวรรณ
ละครโทรทัศน์ > ผลงานโฆษณา

เป๊ปซี่
ลูกอมซูกัส
Paccino
Sattis Club
Tete Homme
Takenoko
West Company
King Cobra
High Grade
Pan
เอเวอร์เซนส์ โรลออน
สเปรย์โมเดิร์นริ่ง
SUZUKI Crystal 1988
ละครโทรทัศน์ > รางวัล

รางวัลนายแบบยอดนิยมประจำปี พ.ศ. 2527 จากการลงคะแนนของผู้อ่านนิตยสาร เรา
SU

SU สามารถหมายถึง
มหาวิทยาลัยศิลปากร (Silpakorn University) มหาวิทยาลัยในกรุงเทพมหานคร
มหาวิทยาลัยสยาม (Siam University) มหาวิทยาลัยในกรุงเทพมหานคร
มหาวิทยาลัยสแตนฟอร์ด (Stanford University) มหาวิทยาลัยในรัฐแคลิฟอร์เนีย สหรัฐอเมริกา
มหาวิทยาลัยซีราคิวส์ (Syracuse University) มหาวิทยาลัยในรัฐนิวยอร์ก สหรัฐอเมริกา
สเก็ตช์อัป (SketchUp) ซอฟต์แวร์สร้างภาพสามมิติจากกูเกิล
| อักษร S ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| SA | SB | SC | SD | SE | SF | SG | SH | SI | SJ | SK | SL | SM | SN | SO | SP | SQ | SR | SS | ST | SU | SV | SW | SX | SY | SZ |
| AS | BS | CS | DS | ES | FS | GS | HS | IS | JS | KS | LS | MS | NS | OS | PS | QS | RS | SS | TS | US | VS | WS | XS | YS | ZS |
ไคเซอร์นักเคิล

| ไคเซอร์นักเคิล |
| --- | --- |
ใบปลิวไคเซอร์นักเคิลเวอร์ชันอาร์เคดของประเทศญี่ปุ่น
ผู้พัฒนา: ไทโต
ผู้จัดจำหน่าย: ไทโต
ออกแบบ: ทาเกชิ โกโบริ (หัวหน้าโครงการ) ฮิโรชิ อาโอกิ (โปรแกรมเมอร์หลัก) โนบูเตรุ ยูกิ (นักวาดภาพประกอบ)
แต่งเพลง: ยาซูฮิซะ วาตานาเบะ
เครื่องเล่น: อาร์เคด
วางจำหน่าย: กรกฎาคม ค.ศ. 1994
แนว: เกมต่อสู้
รูปแบบ: ผู้เล่นสูงสุด 2 คนพร้อมกัน
ระบบอาร์เคด: ไทโต เอฟ3 ซิสเตม
ไคเซอร์นักเคิล (ญี่ปุ่น: カイザーナックル; อังกฤษ: Kaiser Knuckle) ซึ่งเป็นที่รู้จักนอกประเทศญี่ปุ่นในชื่อโกลเบิลแชมเปียน (อังกฤษ: Global Champion) เป็นเกมต่อสู้ ค.ศ. 1994 ที่ได้รับการเปิดตัวสำหรับอาร์เคดโดยบริษัทไทโต ไคเซอร์นักเคิลได้รับการเปิดตัวในช่วงกระแสนิยมของคริสต์ทศวรรษ 1990 ซึ่งได้เริ่มต้นกับสตรีทไฟเตอร์ II ของบริษัทแคปคอม เกมนี้ได้รับการวางแผนที่จะรวมเป็นส่วนหนึ่งของเครื่องเล่นขนาดเล็กอย่างไทโตอีเกรต II ซึ่งถือเป็นการเปิดตัวครั้งแรกนอกระบบอาร์เคด
รูปแบบการเล่น

ไคเซอร์นักเคิลเป็นไปตามธรรมเนียมของเกมต่อสู้ที่สถาปนาโดยสตรีทไฟเตอร์ II ซึ่งตัวละครของผู้เล่นปะทะกับคู่ต่อสู้ในรูปแบบแมตช์สองในสามยกจากภายในโหมดทัวร์นาเมนต์แบบผู้เล่นเดี่ยว ไม่ว่าจะด้วยคอมพิวเตอร์หรือกับมนุษย์ผู้เล่นคนอื่นในโหมดต่อสู้กัน ผู้เล่นมีรายชื่อตัวละครของนักสู้ที่สามารถเลือกได้ตั้งแต่แรกเริ่มเก้าตัว และบอสที่ควบคุมด้วยคอมพิวเตอร์ซึ่งเล่นไม่ได้สามตัว โดยที่แต่ละคนมีรูปแบบการต่อสู้และเทคนิคพิเศษเฉพาะของตนเอง รูปแบบการควบคุมได้รับการตั้งค่าเป็นมาตรฐานหกปุ่ม (เช่นเดียวกับเกมต่อสู้ของแคปคอมส่วนใหญ่) แต่สามารถเปลี่ยนเป็นรูปแบบห้าปุ่มผ่านการตั้งค่าลดต่ำลง
คุณสมบัติพิเศษอีกประการหนึ่งคือเกมนี้ได้แนะนำแถบเพาเวอร์ ซึ่งสามารถใช้ผ่านท่าพิเศษที่ประสบความสำเร็จเมื่อ "ครัชมิเตอร์" ของผู้เล่นเต็ม ฉากหลังสามารถถูกทำลายได้เมื่อผู้เล่นถูกโจมตีเพื่อทำให้ตื่นเต้น และเมื่อมิเตอร์เหล่านั้นเต็ม ท่าพิเศษครั้งต่อไปที่ผู้เล่นเชื่อมต่อกับคู่ต่อสู้จะทำลายคุณสมบัติของฉากหลังตามความประสงค์ (ส่วนอื่น ๆ ของด่าน เช่น พื้นและผนังก็ทำลายได้เช่นกัน)
ตัวละคร

เกมนี้มีตัวละครที่เล่นได้เก้าตัว และบอสที่ไม่สามารถเล่นได้สามตัว
คาซูยะ (ญี่ปุ่น: 和也 (かずや); อักษรโรมัน: Kazuya) – ตัวเอกของเกมซึ่งเป็นนักคาราเต้จากประเทศญี่ปุ่น คาซูยะพยายามที่จะชนะการแข่งเพื่อที่เขาจะได้ไม่เพียงแค่ได้เงินรางวัลเท่านั้น แต่ยังเพื่อสร้างความประทับใจให้แก่ผู้หญิงบางคนอีกด้วย (ผู้ให้เสียงพากย์: คาซูกิ ยาโอะ)
หลีฮวา (จีน: 梨花; คาตากานะ: リーファ; อักษรโรมัน: Lihua) – นักดาบจากประเทศไต้หวัน หลีฮวาพยายามเอาชนะการแข่งด้วยความหวังว่าจะสามารถตามหาพ่อและแม่ที่หายตัวไปของเธอ (ผู้ให้เสียงพากย์: ซาเอโกะ ชิมาซุ)
บาตส์ (อังกฤษ: Barts; คาตากานะ: バーツ) – นักศิลปะการต่อสู้แบบผสมและนักขี่จักรยานยนต์จากสหรัฐ บาตส์มุ่งมั่นที่จะชนะเงินรางวัลของการแข่ง เพื่อที่เขาจะได้ช่วยหาทุนในการดำเนินการทางการแพทย์สำหรับซาราห์ ผู้เป็นแฟนสาวของเขา ซึ่งได้รับบาดเจ็บจากอุบัติเหตุจักรยานยนต์ในอดีต (ผู้ให้เสียงพากย์: เรียวตาโร โอกิอายุ)
อู่หลง (จีน: 武龍; คาตากานะ: ウーロン; อักษรโรมัน: Wulong) – นักศิลปะการต่อสู้จีนและนักสืบ เขามีรอยขีดข่วนสีดำที่แก้ม อู่หลงเข้าสู่การแข่งเพื่อพยายามที่จะชนะเงินรางวัล และใช้มันเพื่อชำระหนี้แก่กลุ่มอาชญากรชาวจีนที่เขารู้จักเป็นอย่างดี (ผู้ให้เสียงพากย์: ยาซูชิ โฮริบาตะ)
รีซา (โปรตุเกส: Liza; คาตากานะ: ライザ) – นักรบแอมะซอนและสาวป่าจากประเทศบราซิล ผู้มาพร้อมกับลิง และนกกระตั้วสีเขียว ลีซามุ่งหน้าสู่การแข่งด้วยความหวังว่าจะได้รับเงินรางวัล เพื่อที่เธอจะได้ซื้อชุดแปลกใหม่สำหรับเทศกาลรีโอเดจาเนโร (ผู้ให้เสียงพากย์: อายะ ฮิซากาวะ)
บ็อกกี (อังกฤษ: Boggy; คาตากานะ: ボギー) – นักเต้นเบรกแดนซ์ชาวอเมริกันเชื้อสายแอฟริกาจากสหรัฐ บ็อกกีมุ่งมั่นที่จะชนะการแข่งเพื่อที่เขาจะได้ก้าวหน้าในอาชีพการเต้นของตัวเอง (ผู้ให้เสียงพากย์: แอนดรูว์ โฮมส์)
เก็กโก (ญี่ปุ่น: 月光 (げっこう); อักษรโรมัน: Gekkou) – นินจาจากประเทศญี่ปุ่น เก็กโกพยายามที่จะชนะการแข่งเพื่อที่เขาจะได้รับความลับของรูปแบบนินจุตสึจากอาจารย์ของเขา (ผู้ให้เสียงพากย์: ฮิเดโอะ อิชิกาวะ)
จิม แมกคอย (อังกฤษ: Jim McCoy; คาตากานะ: J・マッコイ) – นักมวยสากลจากสหรัฐ พยายามที่จะชนะการแข่งเพื่อที่เขาจะได้ใช้เงินรางวัลเพื่อช่วยให้เขาได้ตำแหน่งแชมป์รุ่นเฮฟวีเวต (ผู้ให้เสียงพากย์: คาซูนาริ ทานากะ)
มาร์โค (เยอรมัน: Marco; คาตากานะ: マルコ) – มนุษย์กลายพันธุ์จากประเทศเยอรมนี ใบหน้าของเขาถูกพันด้วยผ้าพันแผล ซึ่งมองเห็นแต่ลูกตาเท่านั้น ส่วนเสื้อผ้ารวมทั้งรองเท้าของเขาขาดและทรุดโทรม มาร์โคมุ่งหน้าสู่การแข่งด้วยความหวังว่าจะได้รับเงินรางวัล เพื่อที่เขาจะได้สามารถช่วยเหลือทุนในการวิจัยทางวิทยาศาสตร์ ที่ทำให้เขากลายเป็นมนุษย์ธรรมดาได้ (ผู้ให้เสียงพากย์: ฮิซาโยชิ โองูระ)
กอนซาเลซ (อักษรซีริลลิก: Гонсалес; คาตากานะ: ゴンザレス; อักษรโรมัน: Gonzales) – นักยูโดจากประเทศรัสเซีย เขามักสวมชุดคาราเต้และหมวกแร็กคูน กอนซาเลซเข้าร่วมการแข่งเพื่อจะได้ตามหาทานยา คู่หมั้นที่หายตัวไปซึ่งพลัดพรากจากเขาหลังจากเกิดสงครามกลางเมืองในบ้านเกิด (ผู้ให้เสียงพากย์: ฮิซาโอะ เองาวะ)
อัซเตกา (สเปน: Azteca; คาตากานะ: アステカ) – นักรบแอซเทกจากประเทศเม็กซิโก อัซเตกาเข้าร่วมการแข่งเพื่อที่เขาจะได้พยายามฟื้นความทรงจำที่หายไปของตัวเอง (ผู้ให้เสียงพากย์: ริว คูซุ)
การตอบรับ

เกมแมชชีนในฉบับวันที่ 15 ตุลาคม ค.ศ. 1994 ยังระบุว่าไคเซอร์นักเคิลเป็นหน่วยอาร์เคดบนโต๊ะที่ประสบความสำเร็จมากสุดอันดับที่สิบสองของเดือนดังกล่าว
แหล่งข้อมูลอื่น

Kaiser Knuckle at The Large Cult Fighting Game March (ในภาษาญี่ปุ่น)
Kaiser Knuckle at arcade-history
Global Champion at arcade-history
Dan-Ku-Ga at arcade-history
Dan-Ku-Ga at The Large Cult Fighting Game March (ในภาษาญี่ปุ่น)
ภาพหน้าจอการเล่นเกมที่แสดงแมตช์ระหว่างคาซูยะกับหลีฮวา
การจับปลาของนกกาน้ำ

คลิปวิดีโอการจับปลาของนกกาน้ำที่ทะเลสาบเอ๋อร์ไห่
ภาพวาดโบราณของญี่ปุ่น แสดงถึง เทศกาลอุไก
การจับปลาของนกกาน้ำ (อังกฤษ: Cormorant fishing) เป็นการประมงแบบพื้นบ้านประเภทหนึ่ง นิยมทั้งในเอเชียตะวันออกและยุโรป ด้วยการใช้นกกาน้ำ ซึ่งเป็นนกที่เชียวชาญในการว่ายน้ำและดำน้ำจับปลาด้วยปาก ด้วยความที่มีจะงอยปากยาวแหลมและพังผืดที่เท้าเชื่อมติดกันเหมือนเป็ด โดยนกกาน้ำหลายชนิดสามารถเลี้ยงให้เชื่องได้ บางตัวอาจจะถือกำเนิดมาในคอกเลี้ยงของมนุษย์
การจับปลาด้วยวิธีการแบบนี้ เริ่มที่ภูมิภาคเอเชียตะวันออกเป็นระยะเวลานานกว่า 1,500 ปี มาแล้ว ในจีนและญี่ปุ่น โดยชาวประมงจะพายเรือออกไปพร้อมด้วยฝูงนกกาน้ำ จากนั้นจะปล่อยให้นกลงไปในน้ำ และใช้ไม้พายตีน้ำเพื่อให้นกตื่นตัวและดำลงไป ทั้งนี้จะต้องใช้เชือกผูกคอนกด้วยเพื่อมิให้นกกลืนปลาลงไป แต่เมื่อนกตัวใดหาปลาได้ ชาวประมงจะแบ่งชิ้นปลาให้แก่นกเป็นรางวัล
ปัจจุบัน วิธีการประมงแบบนี้ได้ลดน้อยลงไปตามกาลเวลา แต่ในญี่ปุ่นยังคงมีการอนุรักษ์ประเพณีนี้อยู่ ที่เมืองเซะกิ จังหวัดกิฟุ มีประเพณีการจับปลาอะยุ ที่แม่น้ำนะงะระ โดยเป็นประเพณีที่มีมาอย่างยาวนานกว่า 1,300 ปีแล้ว เรียกว่า "เทศกาลอุไก" (ญี่ปุ่น: 鵜飼) โดยผู้ที่จับปลาจะเรียกว่า "อุโช" (鵜匠) จะมีในระหว่างวันที่ 11 พฤษภาคม-15 ตุลาคม ของทุกปี ซึ่งถือเป็นประเพณีใหญ่มีการเฉลิมฉลองด้วยพลุและดอกไม้ไฟ
ที่จีน ที่ทะเลสาบเอ๋อร์ไห่ ในมณฑลยูนนาน ยังคงอนุรักษ์การจับปลาด้วยนกกาน้ำอยู่ โดยถือเป็นไฮไลต์การท่องเที่ยวที่สำคัญประการหนึ่งของทะสาบแห่งนี้
ในยุโรป ที่ประเทศอังกฤษ พระเจ้าเจมส์ที่ 1 แห่งอังกฤษ โปรดการเลี้ยงนกกาน้ำให้จับปลามาก ถึงขนาดสร้างบ่อน้ำขนาดใหญ่เพื่อให้นกกาน้ำได้จับปลา ในบริเวณที่ปัจจจุบันเป็นที่สถานที่ตั้งรัฐสภาอังกฤษ
เจ้าชายน้อย (ภาพยนตร์ พ.ศ. 2558)

| เจ้าชายน้อย |
| --- | --- |
ใบปิดภาพยนตร์ฉบับภาษาไทย
กำกับ: มาร์ก ออสบอร์น
เขียนบท: ไอรีนา บริกนัลล์ บ็อบ เพอร์ซีเชตตี
เนื้อเรื่อง: มาร์ก ออสบอร์น บ็อบ เพอร์ซีเชตตี
สร้างจาก: เจ้าชายน้อย โดย อ็องตวน เดอ แซ็งแตกซูว์เปรี
อำนวยการสร้าง: ดิมิทรี รัสซัม แอตัน โซมัค อเล็กซิส โวนาร์บ
นักแสดงนำ: เจฟฟ์ บริดเจส แรเชล แม็กอดัมส์ พอล รัดด์ บัด คอร์ต มารียง กอตียาร์ เบนีเซียว เดล โตโร เจมส์ แฟรนโก ริกกี เชอร์เวส์ พอล จีอามัตตี ไรลีย์ ออสบอร์น แอลเบิร์ต บรูกส์ แมกเคนซี ฟอย
กำกับภาพ: แอเดล แอบาดา คริส แคปป์
ตัดต่อ: แคโรล คราเวตซ์ เอย์คาเนียน แมตต์ แลนดอน
ดนตรีประกอบ: ฮันส์ ซิมเมอร์ ริชาร์ด ฮาร์วีย์
บริษัทผู้สร้าง: ไวล์ดบันช์ ไคโบโปรดักชันส์ แอลพีพีทีวี เอ็ม 6 ฟิล์มส์ ออนแอนิเมชันสตูดิโอส์ โอนิกซ์ฟิล์มส์ ออเรนจ์สตูดิโอ โทเทนคาร์ตูน  
ผู้จัดจำหน่าย: พาราเมาต์พิกเจอส์
วันฉาย: 28 พฤษภาคม พ.ศ. 2558 (เทศกาลภาพยนตร์กาน)
ความยาว: 108 นาที
ประเทศ: ฝรั่งเศส อิตาลี
ภาษา: อังกฤษ
ทุนสร้าง: 77.5 ล้านดอลลาร์สหรัฐ
ทำเงิน: 97.6 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
เจ้าชายน้อย (ฝรั่งเศส: Le Petit Prince; อังกฤษ: The Little Prince) คือ ภาพยนตร์แอนิเมชันสามมิติแนวแฟนตาซี ปี พ.ศ. 2558 ดัดแปลงจากวรรณกรรมชื่อเดียวกันของอ็องตวน เดอ แซ็งแตกซูว์เปรี กำกับโดย มาร์ก ออสบอร์น เขียนบทภาพยนตร์โดย ไอรีนา บริกนัลล์ และบ็อบ เพอร์ซีเชตตี พากย์เสียงภาษาอังกฤษโดย เจฟฟ์ บริดเจส, แรเชล แม็กอดัมส์, พอล รัดด์, บัด คอร์ต, มารียง กอตียาร์, เบนีเซียว เดล โตโร, เจมส์ แฟรนโก, ริกกี เชอร์เวส์, พอล จีอามัตตี, ไรลีย์ ออสบอร์น, แอลเบิร์ต บรูกส์ และแมกเคนซี ฟอย เล่าเรื่องของเด็กสาวที่ได้รับการส่งต่อเรื่องราวของ "เจ้าชายน้อย" จากนักบินชราคนหนึ่ง ที่อ้างว่าเคยได้พบกับเจ้าชายน้อยในทะเลทรายสะฮาราเมื่อครั้งยังหนุ่ม
ภาพยนตร์เรื่องนี้จัดฉายรอบปฐมทัศน์เมื่อวันที่ 22 พฤษภาคม พ.ศ. 2558 ในเทศกาลภาพยนตร์กาน ครั้งที่ 68 และเข้าฉายในประเทศฝรั่งเศสอย่างเป็นทางการเมื่อวันที่ 29 กรกฎาคมของปีเดียวกัน
เนื้อเรื่องย่อ

ภาพยนตร์เรื่องนี้เล่าเรื่องของเด็กสาว (แมกเคนซี ฟอย) ที่อาศัยอยู่กับแม่ (แรเชล แม็กอดัมส์) ที่เข้มงวดและหวังให้เธอเข้าเรียนในโรงเรียนชั้นนำแห่งหนึ่ง ในช่วงปิดเทอมฤดูร้อน เธอกับแม่ย้ายมาอาศัยในบ้านหลังใหม่ที่อยู่ละแวกโรงเรียนดังกล่าว แต่ละวันเด็กสาวต้องเตรียมตัวสอบอย่างเคร่งครัดตามตารางชีวิตที่แม่จัดไว้ให้เพื่อชิงโควตาเข้าเรียน
วันหนึ่ง เด็กสาวได้พบกับชายชราที่อาศัยอยู่ข้างบ้านของเธอ ชายชราผู้นั้นคืออดีตนักบิน (เจฟฟ์ บริดเจส) ที่ครั้งหนึ่งเคยได้พบกับเจ้าชายน้อย (ไรลีย์ ออสบอร์น) กลางทะเลทรายสะฮาราเมื่อคราวที่เขาขับเครื่องบินไปตกที่นั่นเมื่อตอนยังหนุ่ม เด็กสาวและนักบินชราสนิทสนมกันมากขึ้น ทุกวันเธอจะลอบออกจากบ้านเพื่อไปเที่ยวเล่นในบ้านของนักบิน เขาได้สอนประสบการณ์นอกตำราเรียนแก่เธอและเล่าเรื่องราวของเจ้าชายน้อยให้เธอฟัง
เจ้าชายน้อยคือเด็กชายที่อาศัยอยู่บนดาวเคราะห์น้อยบี 612 ทุกวันเจ้าชายน้อยจะคอยกำจัดต้นกล้าของต้นเบาบับที่ปกคลุมอยู่ทั่วดาว เพราะกลัวว่าถ้าปล่อยทิ้งไว้ต้นเบาบับจะเติบโตจนมีขนาดใหญ่เกินดาวของตน
วันหนึ่ง ขณะที่เจ้าชายน้อยกำจัดต้นเบาบับอยู่นั้น เขาได้พบกับดอกไม้ตูมดอกหนึ่ง เขาเฝ้าคอยทะนุถนอมดูแลจนมันโตขึ้นเป็นดอกกุหลาบ (มารียง กอตียาร์) และกลายเป็นเพื่อนกัน แต่เมื่อเวลาผ่านไปดอกกุหลาบเริ่มเรียกร้องความดูแลเอาใจใส่มากขึ้น จนทำให้เจ้าชายน้อยอึดอัดใจและตัดสินเดินทางออกจากดาวดวงนั้นไป
เจ้าชายน้อยเดินทางไปพบกับผู้คนบนดาวเคราะห์น้อยดวงอื่น ๆ ได้แก่ พระราชา (บัด คอร์ต) จอมหยิ่ง (ริกกี เชอร์เวส์) และนักธุรกิจ (แอลเบิร์ต บรูกส์) ก่อนที่จะเดินทางมาถึงโลกมนุษย์
บนโลก เจ้าชายน้อยได้พบกับสุนัขจิ้งจอกแดง (เจมส์ แฟรนโก) เขาทำให้มันเชื่องและกลายเป็นเพื่อนสนิทกัน แต่แล้ววันหนึ่ง เจ้าชายน้อยเกิดความคิดถึงดอกกุหลาบบนดาวบ้านเกิด เขาจึงได้ลาจากจิ้งจอกเพื่อกลับไปพบกับดอกกุหลาบ โดยการขอให้งูพิษ (เบนีเซียว เดล โตโร) กัด โดยก่อนจากกัน สุนัขจิ้งจอกได้สอนให้เจ้าชายน้อยมองสรรพสิ่งต่าง ๆ ด้วยหัวใจ
เมื่อเล่าจบ นักบินกล่าวกับเด็กสาวว่า เมื่อถึงเวลาวันหนึ่งเขาจะกลับไปหาเจ้าชายน้อยเช่นกัน
การที่เด็กสาวได้ใช้ชีวิตร่วมกันกับนักบิน และได้รับรู้เรื่องราวของเจ้าชายน้อย ทำให้เธอได้รับประสบการณ์และจินตนาการใหม่ ๆ ที่อยู่นอกเหนือโลกแห่งการศึกษาที่แม่จัดวางไว้ให้ รวมถึงได้ตั้งคำถามกับความเป็นผู้ใหญ่ที่เธอจะต้องพบในอนาคต ในขณะที่แม่ของเธอไม่เห็นด้วยอย่างยิ่งที่เธอจะเสียเวลากับนักบินแทนที่จะดำเนินชีวิตตามแผนที่แม่ต้องการ
วันหนึ่ง นักบินไม่สบายหนักจนต้องเข้าโรงพยาบาล เด็กสาวจึงหาทางช่วยเหลือด้วยการเดินทางเข้าสู่โลกแห่งจินตนาการเพื่อไปแจ้งข่าวต่อเจ้าชายน้อย การเดินทางนำเธอไปพบกับนายเจ้าชาย (Mr. Prince) (พอล รัดด์) ซึ่งเป็นเจ้าชายน้อยในวัยผู้ใหญ่ ที่อาศัยและทำงานอยู่บนดาวเคราะห์น้อยของนักธุรกิจ ชายที่ต้องการแต่ผลกำไร โดยการบังคับให้ผู้คนรวมถึงนายเจ้าชายทำงานหามรุ่งหามค่ำให้กับตน
เด็กสาวปฏิเสธแนวคิดของนักธุรกิจกับพรรคพวก และประกาศว่าตนจะไม่เติบโตเป็นผู้ใหญ่แบบนักธุรกิจ ก่อนที่จะช่วยนายเจ้าชายออกมาจากดาวดวงนั้น และพากลับไปยังบี 612 เพื่อพบกับดอกกุหลาบอีกครั้ง เมื่อไปถึง พวกเขาได้พบแต่เพียงซากของดอกกุหลาบ นายเจ้าชายเสียใจแต่ก็ได้เรียนรู้ที่จะมองดอกกุหลาบด้วยหัวใจและได้รับรู้ถึงการมีอยู่ของดอกกุหลาบอีกครั้ง ก่อนที่เขาจะกลับไปเป็นเจ้าชายน้อยเช่นเดิม
เด็กสาวกลับสู่โลกแห่งความเป็นจริงอีกครั้ง ได้พบนักบินที่รักษาตัวในโรงพยาบาล ทำความเข้าใจเกี่ยวกับการดำเนินชีวิตกับแม่ของตน และใช้ชีวิตต่อไปอย่างมีความสุข
ผู้พากย์เสียง

เจ้าชายน้อย พากย์เสียงโดย ไรลีย์ ออสบอร์น (พากย์เสียงภาษาไทยโดย ณัฐพัชร์ นิมจิรวัฒน์)
นายเจ้าชาย พากย์เสียงโดย พอล รัดด์
เด็กสาว พากย์เสียงโดย แมกเคนซี ฟอย
นักบิน พากย์เสียงโดย เจฟฟ์ บริดเจส
แม่ พากย์เสียงโดย แรเชล แม็กอดัมส์ (พากย์เสียงภาษาไทยโดย พิชญทัฬห์ จันทร์พุฒ)
สุนัขจิ้งจอก พากย์เสียงโดย เจมส์ แฟรนโก
ดอกกุหลาบ พากย์เสียงโดย มารียง กอตียาร์
งู พากย์เสียงโดย เบนีเซียว เดล โตโร
นักธุรกิจ พากย์เสียงโดย แอลเบิร์ต บรูกส์
ครู พากย์เสียงโดย พอล จีอามัตตี
พระราชา พากย์เสียงโดย บัด คอร์ต
จอมหยิ่ง พากย์เสียงโดย ริกกี เชอร์เวส์